מאיר מוסט

מאיר מוסט (באנגלית: Meir Most ; נולד ב-1949) הוא טייס קרב ומפקד בחיל האוויר הישראלי, יזם ואיש ציבור. פיקד על טייסת 69, על בית הספר ללוחמה אווירית, בדרגת אל"ם. ב-2003 הקים את חברת טרהוויז'ן. בשנת 2023 הקים ועמד בראש התנועה "טייסים ולוחמים נגד סרבנות".

ילדותו
מאיר מוסט נולד ב-1949 וגדל בקיבוץ אשדות יעקב איחוד. כשהיה בן 14 חלם להיות טייס והקים מועדון גדנ"ע אוויר בקיבוצו. הוא הטיס דאון "סולו" ופייפר-קאב בעין שמר בגיל 16.

שירות צבאי
התגייס לצה"ל באוקטובר 1967 ושירת בנ"מ בגדוד 881 בסיני. לאחר כשנתיים בגדוד, בהם חתר להגיע לקורס טיס, הוצב לקורס טיס מס' 63, אותו סיים בנובמבר 1970 במגמת קרב.סיום קורס טיס בנובמבר 70, 'לוגבוק ממוחשב של חיל האוויר, יחידה 180 גף מערכות שליטה ותכנון.

בסיום הקורס הוצב בטייסת 102. לאחר 8 חודשים החל הסבה לפנטום בטייסת 119, שלאחריה הוצב בטייסת 107 בפיקודו של יפתח ספקטור. בטייסת 107 שירת כטייס עד 1980. ב-13 בספטמבר 1973 השתתף בקרב האוויר מול לטקיה בסוריה בהובלתו של יפתח ספקטור. במלחמת יום הכיפורים לחם כטייס קרב בטייסת 107 בחזית מצרים וסוריה, וביצע 38 גיחות מבצעיות.38 גיחות במלחמת יוה"כ, ביומן גיחות של טייסת 107 בלחימה.

בשנת 1980 החל בלימודים בטכניון, ובשנת 1982 סיים בהצטיינות תואר בוגר בהנדסה אווירונאוטית. בסיום הלימודים חזר לטייסת 107 כסגן מפקד הטייסת.

בין השנים 1986-1983 היה מפקד טייסת 69. בשנים אלו ביצעה הטייסת מבצעי תקיפה וצילום ברחבי המזרח התיכון, קליטת מערכות נשק מתקדמות, ניסויים מבצעיים, וכן הדרכה וקליטת טייסים ונווטים צעירים. לאחר סיום הפיקוד על טייסת 69, טייסת ה'פטישים', פיקד מוסט על "בית הספר ללוחמה אווירית", ולאחר מכן מונה לראש מחלקה במטה חיל האוויר. במקביל לתפקידי המטה ובמילואים המשיך לטוס בטייסת 140.

קריירה עסקית
בשנת 1990 פרש משירות קבע, והצטרף לאל על כטייס, ובהמשך כקברניט, כמדריך וכבוחן מטוסי בואינג מדגמים שונים, עד פרישתו ב־2016.אלעל- טייס מדריך ובוחן, תעודות הסמכה מטעם משרד התחבורה- מנהל התעופה האזרחי, במאגר משרד התחבורה. בכל אותן שנים המשיך לטוס כטייס קרב במילואים.

ב-10 בנובמבר 2002 הקים את חברת טרהוויז'ן, שעסקה בפיתוח ויישום מודלים גאוגרפים תלת-ממדים, בעיקר בתחום השו"ב האזרחי והמוניציפלי, עבור מספר עיריות, תעשייה אווירית, מל"מ וחברות נוספות. חברת טרהוויז'ן עסקה במיפוי שדות תעופה בינלאומיים, כקבלן משנה עבור התעשייה האווירית לפרויקט טקסיבוט - כלי רכב היברידי שנועד להתחבר למטוסי נוסעים ולאפשר הסעה מהחניה אל מסלול ההמראה בניהוג הטייס מתא הטייס, ללא הפעלת מנועי המטוס, ובכך לאפשר חסכון בדלק והקטנת זיהום האוויר. החברה נמכרה במאי 2022 לחברת "סאייטויז'ן".

פעילות ציבורית
מאיר מוסט הביע התנגדות לגל הסרבנות שהחל והתגבר בחיל האוויר ב־2023 בעקבות הרפורמה המשפטית. הוא הקים עם חברים את קבוצת "טייסים ולוחמים נגד סרבנות". הקבוצה כללה טייסים ולוחמים במילואים ובדימוס, פעלה והתנגדה לסרבנות ולהכנסת הפוליטיקה לצבא. התנועה הביעה ביקורת קשה, בעיקר כלפי בכירי חיל האוויר, שרובם בדימוס, וקראו לסרבנות, וכלפי מפקד חיל האוויר על אי הטיפול בסרבנות. כמו כן הביעה התנועה ביקורת נוקבת על התנהלות חיל האוויר ב-7 באוקטובר 2023.

חיים אישיים
נשוי בשנית ואב לארבעה, מתגורר בפתח תקווה. מוסט עוסק בציור כתחביב, בעיקר בהשראת טיולים בעולם.

ראו גם 
 טייסת 69

קישורים חיצוניים

 הדעה בפריס:סוריה נפלה במלכודת שטמנה לה ישראל
 זמן אמת, איפה היה חיל האוויר ב-7 באוקטובר 2023

 מפקד טייסת 69 לשעבר בביקורת קשה על תחקיר חיל האוויר



הערות שוליים

קטגוריה:טייסי חיל האוויר הישראלי
קטגוריה:אשדות יעקב איחוד: אישים
קטגוריה:בוגרי הטכניון - מכון טכנולוגי לישראל: הנדסת אווירונאוטיקה
קטגוריה:חיילי חיל האוויר במלחמת ששת הימים
קטגוריה:חיילי חיל האוויר במלחמת יום הכיפורים
קטגוריה:חיילי חיל האוויר במלחמת לבנון הראשונה
קטגוריה:אלופי-משנה בצה"ל
קטגוריה:ישראלים שנולדו ב-1949